Упатство за полагање на дипломски испит

 Поради академскиот карактер на тригодишните стручни студии, студентите запишани на додипломските студии на Медицинскиот факултет се обврзани да полагаат дипломски испит.

 **Дипломскиот испит се состои од изработка на дипломски труд и негова јавна одбрана.**

Основните услови за пријавување и изработка на дипломски труд се следниве:

 1. Тема за диплоски труд студентот може да избере окако ќе освои 120 ЕКТС кредити.

 2. Студентите темите ги бираат по слободен избор од понудената листа на теми од соодветната студиска програма, со тоа ги бираат и менторите.

 3. Листата на диломски теми се објавува на интернет страницата на факултетот.Темите се од областа на задолжителните предмети, а само со посебна дозвола на Комисијата за Тригодишните стручни студии може да се одобри тема и од изборните предмети.

 4. Дипломскат тема студентот ја избира така што:

 - Ќе пополни образец-1 за пријава за изработка на дипломски труд .

 (образец-1, достапен на интернет страницата на факултетот)

 - Ќе ја предаде пријавата во Деканатот во одделението за настава и студентски прашања, каде ќе се направи увид во индексот.

 - Ќе добие писмена согласност од менторот (потпис на пријавата), по што истата ќе ја достави во Деканатот во одделението за настава и студентски прашања.

 5. Увид во избраните теми има секој наставник-ментор и деканатот.

 6. Дипломскиот труд е самостојна работа во обик на научен или стручен труд (види упатство),

односно може да биде мал истражувачки проект или компилативен труд за што студентот се договара со менторот.

 7. Менторот е дожен на студентот да му даде упатства за изработка на дипломски труд , како и да му помогне при користење на соодветна литература.

 8. Студентот со соодветно образложение има право да го измени работниот наслов на темата на дипломскиот труд само еднаш, за што добива одобрување од **Продеканот за настава**.

 9. За да се поднесе изготвен дипломски труд во Деканат, студентот треба да ги има положено сите испити-задолжителни и изборни.

 10. По изготвување на дипломскиот труд и негово одобрување од страна на менторот, се поднесува во три примероци заедно со **барањето за формирање на комисија за оцена и одбрана на дипломскиот труд (**достапен на интернет страницата на факултетот) во Одделението за настава и студентски прашања во Деканат.Трите примероци се наменети за членовите на рецентзенската комисија.

 11.Барањето за формирање на комисија за оцена и одбрана на дипломскиот труд мора да биде одобрено од соработникот за тригодишни стручни студии по увидот во досието, кое треба да биде комплетно во однос на пријави и обрасци за запишување, заверка и уредна уплата на семестар.

 12. Комисијата за тригодишни стручни студии најдоцна од 30 дена, од поднесувањето на барањето на менторот за формирање на комисија за оцена и одбрана на дипломскиот труд, ја предлага тричлената комисија за одбрана, чиј што претседател е менторот, а комисијата ја потврдува деканот на факултетот.

 13. Комисијата за одбрана е должна да го прочита дипломскиот труд и да поднесе известај- куса рецензија . Комисијата за одбрана може поради недоволна стручна обработка на дипломскиот труд да го врати на доработка но најдоцна за два месеци од моментот на барањето за корекција.

 14. Студентот ги доставува во деканат- рецензијата потпишана од сите членови на комисијата, уплатница за одбрана на дипломски труд и два примерока од дипломскиот труд, од кои едниот останува во досието, а другиот во библиотеката на факултетот.

 15. Одбраната на дипломскиот труд е **јавна** и се закажува најдоцна 2 месеци од поднесувањето на дефинитивната верзија на темата во деканат.

 16. Известувањето за полагањето на дипломскиот испит се испраќа до членовите на комисијата, а ги содржи следните информации:име и презиме на студентот, наслов на темата, место и време на испитот и состав на комисијата.

 17. Усмениот дел од испитот се состои во кратка Power point презентација (максимум 20 минути) на дипломскиот труд, по што следат прашања дискусија од темата во максимално траење на одбранат од 2 часа.

 18. Испитната комисија го утврдува успехот на студентот на дипломскиот испит, а се изразува со оценка од 6 до 10.

 19. Комисијата за полагање на дипломскиот испит е должна да пополни и потпише извештај за полагање на испитот и истиот да го достави до одговорниот за евиденција на студентите.

 20. По јавната одбранa на дипломскиот испит, менторот ја внесува оценката од дипломскиот испит во индексот на студентот како последен испит.

 21. По завршување на студиите, односно по завршување на полагањето на дипломскиот испит се издава уверение за дипломиран студент од соодветната студиска програма на тригодишните стручни студии.